Universitato de la Suda Pacifiko

La Universitato de la Suda Pacifiko estas  Internacia akademio kaj publika universitata esplorinstituto situanta sur dek du malsamaj kampusoj tra Oceanio. Ĝi estas tutmonda centro por la studo kaj esplorado de la kulturo kaj medio de la Pacifikaj Insuloj.

La establo de la universitato en 1968 signifis mejloŝtono por la eduka sistemo de la Suda Pacifiko, ĉar ĝia malfermo permesis al la insulanoj ricevi en sia lando universitatan edukon akceptitan en la Komunumo de Nacioj. Multaj gvidantoj el Pacifikaj landoj studis en la universitato kaj kelkaj eĉ servis kiel prelegantoj, lekciantoj kaj akademianoj tie.

La universitato estas komune posedata de naŭ landoj kaj tri malsamaj dependaj teritorioj de tra la Pacifiko: Kukinsuloj, Fiĝioj, Kiribato, Marŝala Insularo, Nauro, Niuo, Samoo, Salomonoj, Tokelao, Tongo Tuvalo kaj Vanuatuo. La retejo de Universitato

Kvankam ĝi konsistas el dek du malsamaj kampusoj, la Universitato de la Suda Pacifiko ne estas reto de universitatoj, sed ununura universitato kun pluraj branĉoj en la regiono pacifikaj Insuloj. La ĉefa kampuso de la universitato situas en Suvo, la ĉefurbo de Fiĝioj, kaj ankaŭ estas ĝia administra centro. 
eta| Kampuso ĉe Portvilao, Vanuatuo, 2013
eta| Kampuso en Kiribato, 2011
eta| La kampuso en Honiaro, la ĉefurbo de Salomonoj, 2019

 Kursoj kaj programoj 
La Universitato de la Sudpacifiko estas organizita en tri ĉefajn fakultatojn: la fakultato de Arto, Juro kaj Eduko; fakultato de Komerco kaj Ekonomiko; kaj la fakultato de Scienco, Teknologio kaj Medio. La fakultatoj ofertas diversajn instruplanojn en diversaj kampoj inkluzive de instruado, turismo, ĵurnalismo, literaturo, lingvoj, agrikulturo, scienco kaj media administrado, teknologio, informsistemoj, ekonomiko, politiko kaj juro, financo kaj sociaj servoj. 

 Kampusoj 
La ĉefkampuso de la universitato, nomita Laucala, estas nomita laŭ li en Laucala golfo apud la ĉefurbo de Fiĝioj, Suvo. Aldone al la ekzistanta kampuso en la ĉefurbo Suvo, ekzistas du aliaj malsamaj kampusoj en Fiĝioj: Labasa kampuso kaj Lautoka kampuso. La Lernejo de Agrikulturo kaj Nutraĵscienco situas sur la Samoa kampuso, kaj la Vanuatua kampuso estas la loko de la jurstudo. Regionaj kampusoj En Tongo situas la kampuso de eduko. artikolo "Establo de reto por eduka esplorado promesas plibonigi edukajn rezultojn tra Pacifiko", en la retejo saipantribune.com

Aldone al tiuj, la Universitato de la Suda Pacifiko funkciigas aliajn dek unu regionajn esplorcentrojn en la Pacifikaj Insuloj. La areo servata de la Universitato de la Suda Pacifiko inkluzivas 33 milionojn da kvadrataj kilometroj de la Pacifika Oceano, pli ol tri fojojn la areo de Eŭropo kaj proksimume dufoje la areo de Rusio. La nombro da homoj vivantaj en la landoj servitaj fare de la Universitato de la Sudpacifiko varias de 1 500 homoj en Tokelao ĝis 900 000 en Fiĝioj.

La listo de kampusoj en la tabelo estas la filiaj kampusoj de la universitato, krom la ĉefkampusoj en Samoo, Fiĝioj kaj Vanuatuo.
Kampusa nomo Urbo USP Kukinsuloj Rarotonga USP Kiribato Bairikio USP Marŝala Insularo Majuro USP Nauro Jareno USP Niuo Alofo USP Salomonoj Honiaro USP Tokelao Atafu USP Tongo Nukualofo USP Tuvalo Funafutio

 Vidu ankaŭ 
 Pacifikinsula Forumo
 Universitato de Papuo-Nov-Gvineo

 Eksteraj ligiloj 
  () 

 Referencoj 

Kategorio:Kiribato
Kategorio:Fiĝioj
Kategorio:Samoo
Kategorio:Niuo
Kategorio:Nauro
Kategorio:Tokelao
Kategorio:Tongo
Kategorio:Tuvalo
Kategorio:Vanuatuo
Kategorio:Salomonoj
Kategorio:Kukinsuloj
Kategorio:Marŝala Insularo
Suda Pacifiko